CELEX: 
Language: et
Date: 2009-09-26 00:00:00
Title: 2009/645/EÜ: Euroopa Parlamendi otsus, 23. aprill 2009 , Euroopa Ravimiameti 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Ravimiameti 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/117
            
         
      EUROOPA PARLAMENDI OTSUS,
   
   23. aprill 2009,
   Euroopa Ravimiameti 2007. aasta eelarve täitmisele heakskiidu andmise kohta
   (2009/645/EÜ)
   EUROOPA PARLAMENT,
   
               —
            
            
               võttes arvesse Euroopa Ravimiameti 2007. rahandusaasta lõplikke raamatupidamisaruandeid (1);
            
         
               —
            
            
               võttes arvesse kontrollikoja aruannet Euroopa Ravimiameti 2007. eelarveaasta lõpliku raamatupidamise aastaaruande kohta koos ameti vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet, (4) eriti selle artiklit 68;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0162/2009);
            
         
               1.
            
            
               annab heakskiidu Euroopa Ravimiameti tegevdirektori tegevusele ameti 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Ravimiameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 10.
   
      (2)  ELT C 311, 5.12.2008, lk 27.
   
      (3)  EÜT L 248, 16.9.2002, lk 1.
   
      (4)  ELT L 136, 30.4.2004, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Ravimiameti 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Ravimiameti 2007. rahandusaasta lõplikke raamatupidamisaruandeid (1);
               
            
                  —
               
               
                  võttes arvesse kontrollikoja aruannet Euroopa Ravimiameti 2007. eelarveaasta lõpliku raamatupidamise aastaaruande kohta koos ameti vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet, (4) eriti selle artiklit 68;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0162/2009);
               
            
                  A.
               
               
                  arvestades, et kontrollikoda märkis, et ta sai piisava kindluse 2007. aasta raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008. aastal heakskiidu Euroopa Ravimiameti direktori tegevusele ameti 2006. aasta eelarve täitmisel (6) ja võttis eelarve täitmisele heakskiidu andmise otsusele lisatud resolutsioonis muu hulgas teadmiseks:
                  
                              —
                           
                           
                              kontrollikoja 2006. aasta aruandes esitatud avalduse, et halduskulude puhul oli kulukohustuste assigneeringute kasutusmäär alla 60 %;
                           
                        
                              —
                           
                           
                              et märkimisväärne osa 2006. aasta eelarveassigneeringutest kanti ameti projektide iseloomust tulenevalt üle 2007. aastasse;
                           
                        
                              —
                           
                           
                              et 2006. aasta detsembris otsustas ameti haldusnõukogu vaadata koostöös liikmesriikide pädevate asutustega läbi lõivumäärade süsteemi;
                           
                        
            
                  1.
               
               
                  rõhutab, et ameti eelarvet rahastatakse nii ELi eelarvest kui ka peamiselt teenustasudest, mida maksavad farmaatsiatööstusettevõtjatest taotlejad ühenduses müügiloa saamiseks või hoidmiseks; märgib siiski, et EÜ üldine panus suurenes 2006. ja 2007. aasta vahel 24,48 % ja moodustas 2007. aasta kogutulust 24,13 %; on sellega seoses teadlik Euroopa Parlamendi ja nõukogu 12. detsembri 2006. aasta määrusest (EÜ) nr 1901/2006 (pediaatrias kasutatavate ravimite kohta) (7) tulenevatest uutest ülesannetest ning assigneeringute suurendamisest harva kasutatavate ravimitega seotud eelarvereal;
               
            
                  2.
               
               
                  tervitab ameti pingutusi pakkuda rohkem teadusalast nõu uute ravimite väljatöötamise varajastes etappides ja rahvatervise jaoks üliolulise tähtsusega ravimite hindamist kiirendavate meetmete juurutamist ning telemaatikaprogrammide arendamise ja rakendamise kiirendamist;
               
            
                  3.
               
               
                  peab ametit olulise teadusalase nõu, teadusuuringutel põhinevate soovituste, ravimite hindamise parimate tavade ja järelevalve tegemise allikaks Euroopas ning tervitab komisjoni ja liikmesriikide panuseid õigusnormide ühtlustamiseks rahvusvahelisel tasandil;
               
            
                  4.
               
               
                  julgustab ametit jätkama tegevust harva kasutatavate ravimite valdkonnas; taunib siiski harva kasutatavate ravimite toetuse vähendamist, mis on tingitud peamiselt muudatustest harva kasutatavate ravimite teenustasude vähendamise poliitikas, mille aluseks on nõukogu 10. veebruari 1995. aasta määrusega (EÜ) nr 297/95 (Euroopa Ravimihindamisametile makstavate lõivude kohta) (8) võimaldatav paindlikkus, mis siiski põhjustas (tekitas) 2007. aastal 2006. aastaga võrreldes 26,25 % suuruse vähendamise;
               
            
                  5.
               
               
                  rõhutab ameti rolli ravimite ohutuse jälgimisel ravimiohutuse järelevalvevõrgustiku kaudu; nõuab siiski järelevalve taseme pidevat parandamist;
               
            Eelarve haldamise puudused seoses telemaatikaprogrammiga
      
                  6.
               
               
                  võtab teadmiseks kontrollikoja kriitika, et nii nagu 2006. aastal, oli halduskuludeks eraldatud assigneeringute ülekannete kõrge tase peamiselt seotud telemaatikaprogrammiga; võtab teadmiseks kontrollikoja seisukoha, et kirjeldatud olukord on vastuolus aastasuse põhimõttega ja et amet peab tagama programmi elluviimise parema planeerimise ja järelevalve;
               
            
                  7.
               
               
                  võtab teadmiseks kontrollikoja soovituse, et amet peaks kaaluma telemaatikaprogrammi puhul liigendatud assigneeringute süsteemi kasutamist, mis on seda liiki programmide eelarve haldamiseks kohasem;
               
            
                  8.
               
               
                  kutsub ametit üles viivitamatult rakendama kontrollikoja soovitust kasutada telemaatikaprogrammi puhul liigendatud assigneeringute süsteemi; nõuab, et amet annaks võetud meetmetest ülevaate oma 2008. aasta tegevusaruandes;
               
            Hankemenetlustega seotud puudused
      
                  9.
               
               
                  võtab teadmiseks kontrollikoja järelduse hankemenetluste kohta, milles märgitakse, et:
                  
                              —
                           
                           
                              kahe juhtumi puhul ei olnud valitud menetlused piisavalt põhjendatud;
                           
                        
                              —
                           
                           
                              kolme juhtumi puhul olid hinnakriteeriumide hindamise meetodid ebasobivad;
                           
                        
                              —
                           
                           
                              ühe hankemenetluse puhul, mis tehti ühiselt koos viie teise ametiga, ei olnud sisseostetavate teenuste maht nõuetekohaselt kindlaks määratud;
                           
                        
            
                  10.
               
               
                  võtab teadmiseks ameti vastused, mille kohaselt:
                  
                              —
                           
                           
                              kehtestas amet lepingu sõlmimise kriteeriumina hinna objektiivse hindamise valemi, mis jõustus 17. märtsil 2008;
                           
                        
                              —
                           
                           
                              ühise hankemenetluse puhul tuli esialgne kalkulatsioon ümber hinnata tehnoloogiliste edusammude tõttu, mis leidsid aset pakutavate teenuste kindlaksmääramise ja hankemenetluse algatamise vahelisel ajal;
                           
                        
            
                  11.
               
               
                  nõuab, et amet tegeleks eespool nimetatud hankemenetlustes esinenud puudustega ja annaks võetud meetmetest ülevaate oma 2008. aasta tegevusaruandes;
               
            Edusammud lõivude määruse täitmise tagamiseks
      
                  12.
               
               
                  märgib, et kontrollikoda järeldas oma 2006. aasta aastaaruandes, et amet rikub lõivude määrust järgmistel põhjustel: ameti klientidele esitatakse arve summana, mis on jagatud kaheks osaks: üks osa katab ameti kulud ja teine makstakse liikmesriikide raportööridele tagasi, et katta nende kulud; liikmesriikide raportöörid ei ole aga kunagi esitanud täielikke tõendeid oma tegelike kulude kohta;
               
            
                  13.
               
               
                  märgib, et kontrollikoda kontrollis oma 2007. aasta aastaaruande koostamise käigus nimetatud tähelepanekuid ja märkis, et ameti haldusnõukogu moodustas kuluarvestuse töörühma, kes esitas 2007. aasta lõpus raportööride tasustamise alternatiivse mooduse ettepaneku;
               
            
                  14.
               
               
                  nõuab kooskõlas kontrollikoja soovitustega, et amet jätkaks edusammude tegemist kõnealuse probleemi lahendamiseks ja annaks ülevaate võetud järelmeetmetest oma 2008. aasta tegevusaruandes;
               
            
                  15.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (9).
               
            
         (1)  ELT C 278, 31.10.2008, lk 10.
      
         (2)  ELT C 311, 5.12.2008, lk 27.
      
         (3)  EÜT L 248, 16.9.2002, lk 1.
      
         (4)  ELT L 136, 30.4.2004, lk 1.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 175.
      
         (7)  ELT L 378, 27.12.2006, lk 1.
      
         (8)  EÜT L 35, 15.2.1995, lk 1.
      
         (9)  Vt käesoleva Euroopa Liidu Teataja lk 206.